ROMÂNIA (nu produce efecte juridice)\*

JUDEŢUL MUREŞ **Primar** CONSILIUL LOCAL MUNICIPAL TÂRGU MUREŞ **dr. Dorin Florea**

DIRECŢIA TEHNICĂ

Nr.49.093/2020 din 24.08.2018

**EXPUNERE DE MOTIVE**

**privind aprobarea contractării unei finanțări rambursabile interne/externe în valoarea de 40.920.480 lei**

Administrația publică a Municipiului Tîrgu Mureș, în conformitate cu mandatul primit din partea cetățenilor și cu obligațiile prevăzute de legislația în vigoare, are ca principal obiectiv realizarea dezvoltării durabile a comunității locale și asigurarea către toți membrii comunității locale de servicii publice de calitate.

Una dintre necesitățile investiționale din Municipiul Tîrgu Mureș o reprezintă realizarea de locuri de parcare în zona centrală a municipiului, în condițiile creșterii continue a valorilor de trafic și supra-aglomerarea parcărilor existente.

În conformitate cu studiul de fezabilitate aprobat prin Hotărârea Consiliului Local nr. 92/2011, valoarea necesară pentru realizarea acestei investiții este de 40.920.480 lei.

Pentru a putea efectua această lucrare de investiții, Direcția Economică din cadrul Primăriei Municipiului Tîrgu Mureș, prin Raportul de specialitate nr. ………………2018, a identificat posibilitatea contractării unui împrumut cu o valoare egală cu valoarea rezultată din studiul de fezabilitate și o maturitate de maxim 13 ani.

Contractarea unui împrumut pe termen lung asigură **accelerarea dezvoltării locale**. Proiectele de investiții prioritare vor fi realizate în avans, iar investiția va aduce beneficii în scurt timp comunității locale.

Rambursarea capitalului împrumutat în rate egale pe perioada de maturitate va consacra **echitatea între generații**, respectiv principiul conform căruia *„cei care beneficiază de un proiect trebuie să plătească pentru el”*.

Prin utilizarea unei linii de finanțare cu trageri multiple pot fi realizate **reduceri semnificative ale costurilor de finanțare.** Astfel, instrumentul financiar propus comportă **costuri reduse** față de costurile implicate de un credit bancar obișnuit.

În vederea realizării obiectivului de investiții de interes local - **Parcaj subteran, zona centrală- Piața Trandafirilor,** beneficiar Municipiul Tîrgu Mureș,

Ținând cont de faptul că bugetul local nu dispune de fondurile necesare pentru finanțarea acestui obiectiv de investiții,

Pentru asigurarea unei utilizări eficiente a resurselor financiare și pentru minimizarea costurilor finanțării,

Se propune aprobarea Proiectului de Hotărâre prezentat, care are formularea conform modelului impus prin Hotărârea de guvern nr. 9/2007, privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare.

**Director executiv,**

**Ing. Racz Lucian**

\* Actele administrative sunt hotărâri de Consiliu Local care intră în vigoare şi produc efecte juridice după îndeplinirea condiţiilor prevăzute de art.45-49 din Legea nr. 215/2001 R

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

**Preşedinte Secretar**

Csiki Zsolt Bratanovici Cristian \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

**Preşedinte Secretar**

Furó Judita Pui Sebastian Emil

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

3. Comisia pentru servicii publice şi comerţ.

**Preşedinte Secretar**

Bakos Levente Attila

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

**Preşedinte Secretar**

Makkai Grigore

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**Preşedinte Secretar**

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_



**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**Cod fiscal 4322823**

**Proiect**

**(nu produce efecte juridice) \***

**PRIMAR**

**dr. Dorin Florea**

# HOTĂRÂREA

**nr. ……..… din ………………………… 2018**

**privind aprobarea contractării unei finanțări rambursabile interne/externe în valoarea de 40.920.480 lei**

În temeiul prevederilor art. 36 alin. (2) si alin. (4) lit. b), ale art. 45 alin. (2) lit.b), art. 63 alin. (1) lit. c) si alin. (4) lit. c), precum si ale art. 115 alin. (1) lit. b), alin. (3), (5) si (6) din Legea administrației publice locale nr. 215/2001, republicată, cu modificările și completările ulterioare,

având în vedere prevederile Ordonanței de urgență a Guvernului nr. 64/2007 privind datoria publică, cu modificările și completările ulterioare, coroborate cu cele ale cap. IV din Legea nr. 273/2006 privind finanțele publice locale, cu modificările și completările ulterioare, precum și cu cele ale Hotărârii Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;

ținând seama de prevederile Ordonanței de Urgență a Guvernului nr. 99/2006 privind instituțiile de credit și adecvarea capitalului, cu modificările și completările ulterioare;

ținând seama de prevederile art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,

ținând seama de prevederile art. 1166 și următoarele din Codul civil, referitoare la contracte sau convenții,

    luând act de:

a) expunerea de motive a Primarului municipiului, în calitatea sa de inițiator, înregistrată sub nr. 49093/2020/24.08.2018;

b) raportul Direcției Economice înregistrat sub nr. \_\_\_\_\_\_ /\_\_.\_\_.2018;

c) raportul comisiei de specialitate a consiliului local,

constatând necesitatea de a asigura resursele financiare pentru realizarea lucrărilor de investiții publice de interes local a căror documentație tehnico-economică/notă de fundamentare a fost aprobată prin Hotărârea Consiliului Local nr. 92/2011 privind aprobarea documentației ”Studiu de fezabilitate parcaj subteran, zona centrală – Piața Trandafirilor” beneficiar Municipiul Tîrgu Mureș,

*Consiliul Local al Municipiului Tîrgu Mureș, întrunit în şedinţă ordinară de lucru,*

**Hotărăşte:**

Art. 1. - Se aprobă contractarea și garantarea cu venituri proprii a unei finanțări rambursabile interne/externe, în valoare de maxim 40.920.480 lei, cu o maturitate de maxim 13 ani.

Art. 2. - Creditul bancar va putea fi rambursat anticipat din surse proprii.

Art. 3. - Contractarea finanțării rambursabile prevăzute la art. 1 se face pentru finanțarea obiectivelor de investiții publice de interes local care sunt specificate în Anexa nr. 1 la prezenta Hotărâre, care face parte integrantă din aceasta.

Art. 4. - Din bugetul local al Municipiului Tîrgu Mureș se asigură integral plata:

a) serviciului anual al datoriei publice locale;

b) oricăror impozite și taxe aferente realizării obiectivelor de investiții de interes local;

c) altor cheltuieli neeligibile ale finanțării rambursabile menționate la art. 1.

Art. 5. - (1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a municipiului Tîrgu Mureș următoarele date:

a) hotărârea Comisiei de autorizare a împrumuturilor locale, precum și orice modificări și/sau completări ale acesteia;

b) valoarea finanțării rambursabile contractate în valuta de contract;

c) gradul de îndatorare a municipiului Tîrgu Mureș;

d) durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;

e) dobânzile, comisioanele și orice alte costuri aferente fiecărei finanțări rambursabile;

f) plățile efectuate din fiecare finanțare rambursabilă.

(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

**Art. 6.** - Se împuternicește Primarul Municipiului Tîrgu Mureș să stabilească și să aprobe caracteristicile finanțării bancare, în funcție de mediul economico-financiar, în concordanță cu necesitățile specifice ale obiectivelor de investiții ce urmează a fi finanțate.

Art. 7. - Se împuternicește Primarul Municipiului Tîrgu Mureș să semneze în numele și pentru Municipiul Tîrgu Mureș contractul de finanțare, acordul de garantare al finanțării rambursabile și orice alte documente necesare obținerii și derulării finanțărilor.

Art. 8. - Cu ducerea la îndeplinire a prezentei hotărâri se însărcinează Primarul Municipiului Tîrgu Mureș şi Executivul municipiului prin Direcţia Tehnică şi Direcţia Economică.

**Art. 9.**  - În conformitate cu prevederile art.19 alin.1, lit.e, din Legea nr. 340/2004, republicată, privind Instituţia Prefectului şi art. 3 alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

Art.10. - Prezenta hotărâre se comunică, prin intermediul secretarului municipiului, în termenul prevăzut de lege, primarului municipiului Tîrgu Mureș și Prefectului județului Mureș și se aduce la cunoștință publică prin publicarea în Monitorul Oficial al Municipiului Tîrgu Mureș, precum și pe pagina de internet [www.tirgumures.ro](http://www.tirgumures.ro).  **Viză de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

Anexa nr. 1

Lista obiectivelor de investiții

|  |  |  |
| --- | --- | --- |
| Nr. Crt. | Denumire obiective | Valoare (lei) |
| 1. | Parcaj subteran,zona centrală- Piața Trandafirilor | 40.920.480 |
| **TOTAL** | | **40.920.480** |